สนามกีฬามหาวิทยาลัยราชภัฏนครราชสีมา

สนามกีฬามหาวิทยาลัยราชภัฏนครราชสีมา ตั้งอยู่ภายในมหาวิทยาลัยราชภัฏนครราชสีมา อำเภอเมืองนครราชสีมา จังหวัดนครราชสีมา ใช้งบประมาณก่อสร้าง 115,755,550 บาท โดยสนามก่อสร้างแล้วเสร็จวันที่ 22 เมษายน 2561 และ  เคยใช้เป็นสนามเหย้าของสโมสรฟุตบอลนครราชสีมา ยูไนเต็ด ปัจจุบันเป็นสนามเหย้าของสโมสรฟุตบอลโคราช ซิตี้ ที่แข่งขันในระดับไทยลีก 3

 พื้นที่ใช้สอย 
 อัฒจันทร์ที่นั่งผู้ชม เป็นอาคารคอนกรีตเสริมเหล็ก สามารถจุผู้ชมจำนวน 1,500 คน
 พื้นสนามฟุตบอล ปูพื้นด้วยหญ้าจริง วางระบบระบายน้ำสนามฟุตบอล subdrain แบบระบบก้างปลา สามารถแข่งขันในระดับชาติได้ตามมาตรฐานของการกีฬาแห่งประเทศไทย
 ลู่วิ่งยางสังเคราะห์ ขนาดมาตรฐาน 6 ลู่ ส่วนลู่วิ่งทางตรง 100 เมตร ขนาดมาตรฐาน 8 ลู่
 พื้นที่ใช้สอยด้านวิทยาศาสตร์การกีฬา เช่น ห้องพักนักกีฬาพร้อมห้องน้ำในตัว ห้องพักเจ้าหน้าที่ ห้องสำนักงาน ห้องรับรองพร้อมห้องน้ำในตัว ห้องตรวจสุขภาพและปฐมพยาบาล ห้องทดสอบสมรรถภาพทางกายภาพและสุขภาพ ห้องปฏิบัติการกีฬาเวชศาสตร์ ห้องเก็บอุปกรณ์กีฬา เป็นต้น
 มีพื้นที่ส่วนบริการ มีห้องน้ำเพียงพอต่อการใช้งาน แยกชาย-หญิง ห้องน้ำสำหรับคนพิการ ห้องน้ำอาจารย์ ห้องน้ำสำหรับคนทั่วไป และห้องน้ำสำหรับนักกีฬา

 อ้างอิง 

 แหล่งข้อมูลอื่น 

มหาวิทยาลัยราชภัฏนครราชสีมา
หมวดหมู่:สิ่งก่อสร้างในอำเภอเมืองนครราชสีมา